ബുധന്മുതല് 4 ദിവസം വ്യാപക മഴ ശക്തമായ കാറ്റിന് സാധ്യത ഇടുക്കി ജലനിരപ്പ് ഓറഞ്ച് അലര്ട്ടിലേക്ക് തെക്കുകിഴക്കന് അറബിക്കടലില് കേരളതീരത്തിനു സമീപമുണ്ടായിരുന്ന ന്യൂനമര്ദം ദുര്ബലമായതിനാല് സംസ്ഥാനത്ത് തിങ്കള്മുതല് മഴയുടെ ശക്തി കുറയുമെന്ന് കാലാവസ്ഥാ വകുപ്പ്. എന്നാല്, കിഴക്കന് കാറ്റിന്റെ സ്വാധീനത്തില് ബുധന്മുതല് നാലു ദിവസം വ്യാപക മഴയുണ്ടാകാം. വ്യാഴംവരെ ശക്തമായ കാറ്റിനും സാധ്യതയുണ്ട്. ബുധന് തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം, തൃശൂര്, പാലക്കാട്, മലപ്പുറം ജില്ലകളിലും വ്യാഴം തിരുവനന്തപുരം, കൊല്ലം, പത്തനംതിട്ട, ഇടുക്കി, പാലക്കാട്, മലപ്പുറം ജില്ലകളിലും മഞ്ഞ അലര്ട്ട് പ്രഖ്യാപിച്ചു. കേരളം, കര്ണാടക, തമിഴ്നാട്, ലക്ഷദ്വീപ് തീരങ്ങളില് തിങ്കള് രാത്രിവരെ 3.3 മീറ്റര് വരെ ഉയരത്തില് തിരമാലയ്ക്കും കടലാക്രമണത്തിനും സാധ്യതയുണ്ട്. കടലില് ഇറങ്ങുന്നത് ഒഴിവാക്കണം. ഓറഞ്ച് അലര്ട്ടിലേക്ക് ഇടുക്കിയില് ജലനിരപ്പ് 2396.04 കഴിഞ്ഞ ദിവസം പെയ്ത കനത്തമഴയില് ഇടുക്കിയില് ജലനിരപ്പ് 2396.04 അടിയായി. ശേഷിയുടെ 91.20 ശതമാനമാണിത്. പരമാവധി ശേഷി 2403 അടിയാണ്. ജലനിരപ്പ് 2396.86 ആയാല് ഓറഞ്ച് അലര്ട്ടും 2397.86 ആയാല് റെഡ് അലര്ട്ടും പ്രഖ്യാപിക്കും. തുടര്ന്ന് ആവശ്യമെങ്കില് സംഭരണി തുറക്കും. കമീഷന് ചെയ്തശേഷം 1981, 1992, 2018 വര്ഷങ്ങളിലാണ് ഇടുക്കിയുടെ ഭാഗമായ ചെറുതോണി അണക്കെട്ടിന്റെ ഷട്ടര് ഉയര്ത്തിയത്. നിലവില് തുറക്കേണ്ട സാഹചര്യമില്ലെന്ന് അധികൃതര് അറിയിച്ചു. മൂലമറ്റത്ത് വെെദ്യുതോല്പ്പാദനം കൂട്ടിയിട്ടുണ്ട്. കൃഷിമന്ത്രിയുടെ ഓഫീസില് കണ്ട്രോള് റൂം കൃഷിനാശം അറിയിക്കാന് കൃഷിമന്ത്രി പി പ്രസാദിന്റെ ഓഫീസില് കണ്ട്രോള് റൂം തുടങ്ങി. ഫോണ്: 8075074340, 9446474714, 8848072878, 8089771652, 9946010595, 9447388159, 8547046467 വാട്സാപ്പിലും വിവരം അറിയിക്കാം.